汉献帝后裔仍依魏朝袭封山阳公。晋以山阳公、陈留王为二王后，通卫公为三恪。宋公已出三恪，降封为宋侯。
南朝宋.永初元年，宋武帝封晋恭帝为零陵郡王，立都城于秣陵。后刘裕夷杀晋朝宗室，改封司马元瑜为零陵郡王，传国至齐梁禅代之际。封国置内史一人，掌太守之职。宋以陈留王、零陵王为二王后。
南朝齐.建元元年，齐高帝封宋顺帝为汝阴郡王，迁居丹阳。刘准后被劫杀，立刘胤为刘准后嗣，袭汝阴郡王之位，传国至梁陈禅代之际。封国置内史一人，掌太守之职。齐以零陵王、汝阴王为二王后。